Kirilo Budanov: Rusia vrea să câștige războiul până în 2026. În Kursk, rușii sunt în pericolul unei încercuiri de către ucraineni
Kirilo Budanov, șeful structurilor de informații militare ale Ucrainei, transmite că Rusia vrea să câștige războiul împotriva Ucrainei până la sfârșitul anului 2025 sau începutul lui 2026, deoarece se va confrunta cu probleme economice serioase începând cu vara anului 2025 și ar trebui și să mobilizeze mai multe trupe. Cu toate acestea, se pare că lucrurile nu stau cum au plănuit liderii de la Kremlin. În contraofensiva recent începută în Kursk, rușii se confruntă cu un avans al ucrainenilor, care au mai capturat câteva așezări rusești.